City Insurance intră în faliment. Tribunalul Bucureşti a admis cererea ASF.
Tribunalul Bucureşti a decis, miercuri, deschiderea procedurii de faliment pentru societatea de asigurări City Insurance, admiţând cererea Autorităţii de Supraveghere Financiară (ASF). City Insurance va fi dizolvată. Decizia de miercuri a magistraţilor Tribunalului Bucureşti nu este definitivă, dar este executorie.
Tribunalul Bucureşti a admis, miercuri, cererea Autorităţii de Supraveghere Financiară (ASF) privind deschiderea procedurii de faliment a City Insurance, compania de asigurări urmând să fie dizolvată."Admite cererea Autoritatea de Supraveghere Financiară şi în temeiul art. 250 raportat la art. 262 din Legea nr. 85/2014 privind procedurile de prevenire a insolvenţei şi de insolvenţă, dispune deschiderea procedurii falimentului împotriva debitoarei societatea de asigurare – reasigurare City Insurance", este decizia Tribunalului Bucureşti.De asemenea, se dispune dizolvarea societăţii debitoare şi ridică administratorilor societăţii de asigurare/reasigurare debitoare dreptul de a reprezenta societatea, de a administra bunurile acesteia şi de a dispune de ele. Totodată, acţionarii nu pot vinde acţiunile, potrivit deciziei Tribunalului Bucureşti, iar băncile la care City Insurance are bani în conturi nu pot dispune de aceste sume fără aprobarea judecătorului sindic, a lichidatorului judiciar sau al ASF.Falimentul City Insurance, cel mai mare asigurător de pe piaţa lo cală, a creat dezechilibre pe piaţa lo cală. Preţurile poliţelor RCA au crescut, deja, de două ori, chiar de trei ori de la anunţul ASF privind des chi derea procedurii de faliment a City Insurance şi retragerea autori za ţiei de funcţionare din 17 septem brie 2021.City Insurance avea peste 3,1 mi lioane de clienţi, din care, cel puţin până acum, s-au instrumentat peste 191.000 dosare de daună. Tribunalul București a numit lichidator judiciar provizoriu pe CITR Filiala Cluj SPRL, cu o remuneraţie de 10.000 lei din averea City Insurance.Tribunalul a fixat termen pentru analiza stadiului continuării procedurii la 15 iunie 2022. În perioada 2014 – 2021, ASF a impus societăţii City Insurance, dar şi conducerii societăţii mai multe sancţiuni, respectiv amenzi în valoare totală de 18.736.666 lei şi a emis o decizie de majorare de capital de solvabilitate de 16.500.000 de euro.